### Beslutning

Godkendt.

### Sagsfremstilling

### Resume og sagens baggrund

Økonomistaben fremlægger budgetopfølgning pr. 31. december 2021. Dispositionsregnskaberne viser et samlet forventet merforbrug på -8,6 mio. kr. i forhold til korrigeret budget (ved seneste opfølgning den 31. oktober 2021 blev der forventet et merforbrug på -3,3 mio. kr.).

### Indstillinger

Direktøren indstiller, at orienteringen tages til efterretning.

### Behandling

Teknik- og Miljøudvalget.

### Sagsfremstilling

Baggrunden for budgetopfølgningen er partnerskabsholdernes dispositionsregnskaber.

Såfremt en partnerskabsholder forventer merforbrug, vil der blive udarbejdet en handleplan i dialog med direktøren og Økonomistaben.

Bemærk, at ved en fejl var budgetopfølgningen pr. 30. november 2021 ikke på Teknik- og Miljøudvalgets møde i januar 2022. Der sammenlignes derfor i denne sag med seneste opfølgning pr. 31. oktober 2021.

*Plan, Byg og Miljø* Der forventes et mindreforbrug på området på 1,9 mio. kr. (ved seneste opfølgning blev der forventet et mindreforbrug på 1,5 mio. kr.). Det yderligere mindreforbrug på 0,4 mio. kr. består af:

* På *grundvandsområdet* forventes et yderligere mindreforbrug på 0,4 mio. kr., så der i alt forventes overført 1,5 mio. kr. til opgaver, der først forventes udført i 2022.
* *Havneområdet* har et yderligere mindreforbrug på 0,5 mio. kr., så der i alt forventes et mindreforbrug på 0,9 mio. kr. som følge af håndværkermangel, som gør det svært at få udført de planlagte vedligeholdelsesarbejder.
* Omvendt forventes der nu merudgifter på *færgeområdet* på -0,5 mio. kr. som følge af reparationer og tabte indtægter som følge af nedbruddet i sommeren 2021. Tidligere blev det forventet af budgettet kunne holdes.

*Vej, Ejendom og Affald, ekskl. brugerfinansieret område* Der forventes et merforbrug på området på -12,2 mio. kr. (ved seneste opfølgning blev der forventet et merforbrug på -2,8 mio. kr.). Det øgede merforbrug på -9,4 mio. kr. skyldes:

* På *vintertjenesten* forventes et merforbrug på -4,0 mio. kr. som skyldes mange udkald til glatførebekæmpelse både i første og sidste del af året. Ved seneste opfølgning blev det forventet, at budgettet kunne holdes.
* *Ejendomsområdet* forventer et merforbrug på -6,4 mio. kr. Der er en række årsager til merforbruget blandt andet stigende håndværker- og energipriser, efterslæb på vedligeholdelsen af kommunens ejendomme og færre indtægter. Ved seneste budgetopfølgning blev det forventet, at budgettet kunne holdes.
* *Ældreboliger* forventer et merforbrug på -0,3 mio. kr., og det er især på grund af større udgifter til især el og varme mv. Merforbruget vil blive dækket ind i 2022 af beboerne.
* *Vej og Park-området* forventer et lavere merforbrug på 1,1 mio. kr. Tidligere på året havde man forventet et merforbrug op mod -1,4 mio. kr., men med en generel tilbageholdenhed på ikke-lovpligtige områder forventes nu et merforbrug på -0,3 mio. kr.
* *Entreprenørafdelingen* forventer fortsat et merforbrug på -1,4 mio. kr. og det er uændret i forhold til seneste opfølgning. Merforbruget forventes afviklet senest i 2024 ud fra den godkendte handleplan for området.

*Vej, Ejendom og Affald, brugerfinansieret område* Der forventes et merforbrug på -2,2 mio. kr. på renovationsområdet (ved seneste opfølgning blev der forventet et merforbrug på -2,0 mio. kr.). Det yderligere merforbrug på -0,2 mio. kr. består af:

* *Renovationsområdet* forventer yderligere merudgifter på -0,6 mio. kr. som primært skyldes øgede udgifter til omvalg af beholdertyper. Derudover er der højere udgifter end forventet til forbrændingsegnet dagrenovation, behandling af plast og metal, samt til drift af genbrugspladser. Dog modsvares disse merudgifter til dels af lavere udgifter til såvel vandafledningsbidrag og farligt affald. I alt forventes et merforbrug på området på -2,6 mio. kr.
* På *skadedyrsområdet* forventes mindreudgifter på 0,4 mio. kr. da udgifter til skadedyrsbekæmpelse på kommunale ejendomme fra 2021 skal afholdes af ejendomsområdet. Ved seneste opfølgning blev der forventet budgetoverholdelse.

*Teknisk tillægsbevilling* I forbindelse med budgetopfølgningen ultimo september 2021 blev der, på Kommunalbestyrelsens møde den 24. november 2021, givet en teknisk tillægsbevilling på 3,9 mio. kr. for, at sikre bevillingsmæssig dækning af alle forventede udgifter på det tekniske område

*Serviceudgifter* I aftalen mellem regeringen og KL om kommunernes økonomi i 2021 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, er det oprindeligt vedtagne budget til service.

Der forventes et merforbrug på serviceudgifter på -10,8 mio. kr. (ved seneste opfølgning blev der forventet et merforbrug på -2,8 mio. kr.). Når merforbruget på serviceudgifter ikke svarer til det forventede merforbrug på -8,6 mio. kr. skyldes det, at dette merforbrug tager højde for de tillægsbevillinger, der er givet i løbet af året. De indgår ikke i beregningen af servicerammen.

*Udvalgets anlæg* På anlæg forventes et mindreforbrug i 2021 på 103,8 mio. kr. (ved seneste opfølgning blev der forventet et mindreforbrug på 91,7 mio. kr.). Ændringen skyldes primært, at der som følge af travlhed hos entreprenører og håndværkere mv. generelt set går længere tid med udførelsen af anlægsarbejder.

Ud af de 103,8 mio. kr. forventes der overført 98,4 mio. kr. til udførelse i 2022 og efterfølgende år, og kassen tilføres 5,4 mio. kr. fra anlægsprojekter, der ikke anvender hele anlægsbevillingen (ved seneste opfølgning blev der forventet en overførsel på 91,3 mio. kr. til brug efterfølgende og 0,5 mio. kr., der skulle tilføres kassen).

I vedlagte bilag kan mindreforbruget på 103,8 mio. kr. ses for de enkelte anlægsprojekter.

### Økonomiske konsekvenser

Drift 2021:                  -8,6 mio. kr. i forventet merforbrug.

Serviceramme 2021:   [adresse] mio. kr. i forventet merforbrug.
 Anlæg 2021:              103,8 mio. kr. i forventet mindreforbrug.

### Sagens forløb

03-02-2022 Teknik- og Miljøudvalget
Godkendt.